252 
OBSERVATIONES ZOOLOGICAE. 
riginis Roeselsbrunn prope Oberbrunn reperi , sed copiose quoque extra illum 
iri sicco. Iu lacu ova bufonis scorodosmae reperi exclusioni proxima, quae me- 
cum surnta non sunt evoluta. In illo palude reperi etiam gordium setam Mulieri. 
RANA ARBOREA. 
Ao. VI. d. «i. Thermidor. (8. Aug. 1798.) reperio in palude aquae clarae 
gyrinos parvos nigros semiunciales. Alios simul unciales , pedibus posteriori- 
bus jam instructos. Utriusque novem specimina domum refero et in vase cum 
majore et minore helice auricularia , notonecta striata , najade marina et folio 
hydrocharidis nutrio. 
Video majores toto octidui spatio valde impari modo increscere. Nam ecce 
^postridie unus majorum gyrinorum jam pedes habet anteriores , quum octiduo 
elapso duo adhuc tantum posteriores habeant. (Aliquot specimina testudini- 
bus meis lutariis voranda objeceram.) 
Summa cum cura ad caudam attentus fui. Nullatenus eam per frusta deci- 
dere, sed sensim imminui vidi. Sed et hic non eodem modo in omnibus. 
Unum specimen , licet pedes anteriores adhuc deessent , caudam jam ad dimi- 
diam longitudinem reductam habuit. Aliud corpore adhuc torosiore , ovatoque, 
pariter pedibus anterioribus adhuc destitutum longam habuit et latissimam , 
eodemque modo alia specimina pedibus quatuor jam donata, (haec d. 28.Therm. 
i 5 . Aug.) Pridie jam unum specimen prorsus declaratum cum caudae vestigio 
tantum superstite folio hydrocharidis insidebat , aut parieti vasis adhaerebat, 
aut etiam aliquando ex vase exibat. 
In universum forma fit magis conica et corpus gracilescit , quando pedes 
anteriores acquirunt. Amissa cauda et perfectae factae atque in siccum exeun- 
tes ventre sunt denuo magis ovato. 
Aliae sunt dorso magis nigricante, aliae magis viridi. Saepe situ verticali 
haerere amabant , et os superficiei aquae applicare , celerique motu duabus 
papillis lateralibus , quasi labiis , aquam haurire. Hae papillae quoque quan- 
doque conspiciebantur exertae, absque ullo motu, animalculo in media aqua 
haerente , quum alia nihil earum ostenderent , ut adeo arbitraria videatur esse 
illarum exsertio. Roeselius tantum dicit p. 48. eas se in usu oris exercere, 
dum alternis vicibus aperiunt et claudunt. 
Sed quid ultimis diebus ex parvis gyrinis apodibus factum sit , non attingo, 
quorum d. 28. Therm. nullum amplius observo. Omnes simul evanuerunt. Uti 
et 
